Fifteen

"Fifteen" (בעברית: "חֲמֵשׁ עֶשׂרֵה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless.<ref name=":0"></ref> השיר יצא לאור ב-30 באוגוסט 2009, על ידי חברת התקליטים ביג משין רקורדס, כסינגל הרביעי מתוך האלבום.<ref name=":0" /> סוויפט כתבה את השיר לבדה, והפיקה אותו ביחד עם נייתן צ'פמן. מבחינה מוזיקלית, הוא משלב סוגות מוזיקליות כמו קאנטרי ופופ. מבחינה לירית, הוא נכתב בהשראת השנה הראשונה שלה בבית הספר התיכון הנדרסונוויל, שם היא חוותה לראשונה שברון לב, יחד עם חברתה הטובה, אביגיל אנדרסון. אחרי שכתבה אותו, ביקשה סוויפט מאנדרסון אישור כדי להקליט את השיר (עקב הפניות האישיות בו); אנדרסון אישרה, והשיר נכנס בסופו של דבר לאלבום. מעבר לכך, הוא עוסק בזיכרונותיה של סוויפט על מקרים שהיא וחברתה הטובה חוו בגיל 15, ומזהיר בני נוער שלא להתאהב בקלות יתר, היות שהם עלולים לחוות שברון לב.

"Fifteen" הגיע למקום ה-23 בבילבורד הוט 100 ונמכר בלמעלה ממיליון וחצי עותקים בארצות הברית. הווידאו קליפ שלו בוים על ידי רומן וייט, וצולם באמצעות מסך ירוק שהודגש באפקטים מיוחדים ברקע. הקליפ מציג את סוויפט הולכת דרך גן, בו היא חווה מחדש זיכרונות רבים עם אנדרסון. הוא הועמד לפרס "הקליפ הנשי הטוב ביותר" בטקס פרסי הווידאו קליפים של MTV בשנת 2010, אך הפסיד ל-"Bad Romance" של ליידי גאגא. "Fifteen" קודם באמצעות הופעות חיות, שהתקיימו במהלך סיבוב ההופעות הראשון והשני של סוויפט, "Fearless Tour" ו-"Speak Now World Tour" בין השנים 2009–2012. בנוסף לכך בעקבות יציאתו הקימה את קרן במסגרתה נתנה לבני נוער להחליט כיצד לתרום לארגוני צדקה שונים ובאילו דרכים.

== רקע וכתיבה ==
סוויפט מבצעת את "Fifteen" במהלך סיבוב ההופעות "[[Fearless Tour", שהתקיים בשנת 2009.]]
סוויפט החלה לכתוב את השיר מהגשר שלו (הבית שלפני הפזמון האחרון). תחילה, היא תכננה שזה יהיה הבית הראשון אך לאחר מכן החליטה שזה יהיה הגשר ואז כתבה את כל השיר הפוך כאשר הגשר נכתב ראשון והבית הראשון נכתב אחרון.<ref name=":1"></ref> השיר נכתב על שנת הלימודים הראשונה שלה בבית הספר התיכון הנדרסונוויל,<ref name=":1" /> שם פגשה את חברתה הטובה אביגיל אנדרסון.<ref name=":2"></ref> "פשוט החלטתי שאני באמת רוצה לספר את הסיפור הזה על השנה הראשונה שלנו בתיכון, כי הרגשתי בשנה הראשונה שלי שגדלתי יותר מכל שנה בחיי", הצהירה סוויפט.<ref name=":1" /> האירועים בהם התמקדו היו כיצד גם סוויפט וגם אנדרסון התאהבו בפעם הראשונה, אך שתיהן סבלו משברון לב.<ref name=":2" /> מלבד זיכרונות מהאירועים שחוו, סוויפט כתבה מילות אזהרה, שנועדו לבנות מתבגרות שנכנסות או כבר בשנת הלימודים הראשונה שלהן בתיכון. היא תיארה זאת כמי שמשלבת דברים שרצתה שמישהו היה אומר לה בשיר כשהייתה צעירה יותר. "העניין בתיכון, אתה לא יודע כלום. אתה לא יודע כלום, אבל אתה חושב שאתה יודע הכל", אמרה סוויפט.<ref name=":2" /> מעבר לכך, הסבירה את המשמעות הנוספת החבויה בו במהלך מאחורי הקלעים של הקליפ שלו.<ref></ref>

לאחר שסיימה לכתוב את השיר, רצתה סוויפט להראותו לאנדרסון אך הייתה לחוצה מכך מכיוון שלא ידעה איך תגיב. "זה היה שיר ממש אישי, במיוחד מהזווית שלה". עם זאת, כשסוויפט ביצעה אותו עבור אנדרסון ושאלה אם היא מרגישה בנוח עימו, זו ענתה שכן וטענה שאף על פי שטיילור שאלה אותה אם זה מפריע לה שהשם שלה מופיע בשיר כל כך אישי, זה יהיה שווה לה את זה אם ילדות אחרות יוכלו ללמוד מהשיר הזה. בהסכמתה של אנדרסון, הקליטה סוויפט את השיר עם המפיק נייתן צ'פמן, שהפיק את מרבית שירי Taylor Swift.<ref></ref> "Fifteen" תואר כשיר האישי ביותר שלה מה שגרם לה לבכות בזמן הקלטותיו. היא ייחסה אותו לעובדה שהיא ככל הנראה בוכה כאשר יקיריה עוברים כאב, כפי שהיא עדה לכך, ולא לחוויותיה שלה.<ref></ref>

== הרכב ==

השיר הוא שיר קאנטרי פופ באורך של 4 דקות ו-55 שניות והוא מכיל 96 פעימות בדקה.<ref name=":3"></ref> מבחינת מוזיקלית, השיר הוא בלדה שנכתבה בסולם של סול מז'ור וקולה של סוויפט משתרע מסולם G<sub>3</sub> לסולם C<sub>5</sub> (סך הכול אוקטבה אחת).<ref name=":3" /> הוא מנוגן בקצב האקורדים Gsus<sub>2</sub>–Csus<sub>2</sub>–Em–Csus<sub>2</sub> ומסתיים בקטע בו סוויפט מנסחת מחדש את מילות השיר.

המילים של השיר מתארות התרחשויות מרובות. בבית הראשון סוויפט מתארת את הכניסה הראשונה שלה לתיכון ואת הרצון שלה להתרחק מהדרך בה בני גילה מתנהגים. בבית השני סוויפט מתארת את הפגישה שלה עם אנדרסון ועל כך שהן מרכלות על מלכות השכבה.<ref name=":4"></ref> בהמשך השיר, היא מתארת את הדייטים הראשונים שלה ואת ההתאהבות הראשונה שלה ושל אנדרסון שבסופו של דבר הופכים לשיברון לב. בסוף השיר סוויפט מזהירה נערות צעירות שלא להתאהב בקלות ומודה בכך שהגיעה למימוש היכולת להשיג יותר מאשר לצאת עם חבר בקבוצת הכדורגל.<ref name=":4" />

== וידאו קליפ ==
את הווידאו קליפ של השיר ביים רומן וייט שביים גם את הקליפ ל-"You Belong with Me". המטרה של וייט היה ליצור קליפ שונה מהקליפים האחרים של הזמרת. לשם כך הוא רצה שהקליפ לא יצולם בבית ספר תיכון אף על פי שהשיר עוסק בבית ספר תיכון. וייט טען כי הוא רצה ליצור מהקליפים של סוויפט "אבולוציה" וטען כי גם סוויפט עצמה לא רצתה לצלם את הקליפ בתיכון. לכן מטרתו של וייט הייתה כן להתחשב בתוכן של השיר אך גם ליצור משהו חדש. הוא רצה שהתפאורה של הקליפ תהיה "עולם חדש בו סוויפט תוכל לבקר מחדש בזיכרונותיה כפי שהם מתבטאים סביבה". "בואו ניקח את המשמעות המילולית של השיר הזה ונראה אותו מתפתח מולנו [...] כמעט כזיכרון בראש שלנו. וניצור את העולם הזה, איפה שאנחנו נכנסים במדבר השומם הזה ואנחנו מתחילים לשיר על כל הזיכרונות הגדולים שלנו [...] שכל מה שאנחנו אוהב פורח סביבנו, ולכן ממש גידלנו את הגן הזה סביבה", אמר וייט. וייט החליט לספח אלמנטים סוריאליסטיים כדי ליצור מעבר בין גן ללב הזיכרונות. הוא שילב את רגשותיה של סוויפט בצמיחת הגן. הגן גדל כשסוויפט חשה מאושרת, אך למראה הכאב והרגשות השליליים מופיעים עננים והגן מת, שסימל גם את לבה השבור של אביגיל אנדרסון חברתה הטובה ביותר של סוויפט.
סוויפט וחברתה הטובה אביגיל אנדרסון משחזרות זיכרונות בקליפ של "Fifteen"
חברתה של סוויפט, אנדרסון שאוזכרה גם בשיר שיחקה בקליפ בתפקיד עצמה. סוויפט בחרה בעצמם את שאר השחקנים שישחקו בקליפ לאחר שקיבלה תמונות של מספר שחקנים אפשריים. הקליפ צולם במשך יומיים כאשר הסצנות הראשונות היו סצנות הגן שצולמו באולפן מאחורי מסך ירוק וביום השני צולמו הסצנות בבית הספר. לפניי שהתחילו הצילומים, וייט הראה לסוויפט באמצעות שרטוטים איך הוא ייראה.<ref></ref> במהלך הצילומים, היא התרשמה מכישורי המשחק של אנדרסון אף על פי שלא היה לה ניסיון קודם במשחק. בהמשך, נוצרו האפקטים החזותיים שהודבקו על גבי המסך הירוק. המטרה של האפקטים לטענת וייט הייתה לתת "אווירה קסומה". חלק מהאביזרים המשמשים לצילומים נוצרו מחדש באמצעות אנימציה דיגיטלית, כמו הדלת והשולחנות. מכיוון שהאפקטים נוצרו בנפרד וייט השתדל למצוא את הסצנות והזוויות הנכונות כדי להתאים את האפקטים על מנת להפוך את הסצנה למגובשת יותר.

בתחילת הקליפ רואים את סוויפט הולכת יחפה בשמלה לבנה בתוך הגן כשהיא רואה דלת שלפתע צצה. היא מסתכלת בתמונת ילדות שלה ושל חברתה אנדרסון, ולאחר מכן נכנסת דרך הדלת. כשהיא נכנסת דרך הדלת מתחילים להיראות תלמידי תיכון שמסתובבים בתוך הגן, בעוד סוויפט מסתכלת למצלמה ושרה את השיר. בזמן שהיא מתהלכת, היא מבחינה בבחור אקראי והיא נועצת בו מספר מבטים ממשוכים תוך כדי שהיא מחייכת אליו. לאחר מכן, היא מתייבשת בפינה של הגן ומנגנת בגיטרה. בהמשך לכך, סוויפט קמה ומנגנת עבור חברתה, שיושבת ליד שולחן כתיבה בלב כיתת לימוד, לכאורה. לאחר מכן, סוויפט ממשיכה לנגן את השיר בגיטרה תוך כדי שעלילת הקליפ נמשכת. הלילה יורד וחברתה של סוויפט יושבת עם הבחור שמצא חן בעיניה בתוך מכונית ומתנשקת איתו. ככל שהקליפ מתקדם, הגן הופך מקסום ופסטורלי לשחור ואפל והמבט של סוויפט משתנה ממבט שמח למבט כעוס ועצוב. בסוף הקליפ, היא הולכת לחברתה ומחבקת אותה תוך כדי שהיא בוכה. נכון ל-5 במרץ 2021, לקליפ יש למעלה מ-157 מיליון צפיות ביוטיוב.<ref></ref>

=== ביקורות ===
פיטר גיקאס מ- חשב שהקליפ היה "מתוק" והחמיא לוויזואליה שלו.<ref></ref> לאה גרינבלט מאנטרטיינמנט ויקלי נתנה לו ציון "B". גרינבלט האמינה שלקליפ מגיע יראת כבוד, אך טענה כי הוויזואליה "החלומית" שלו הייתה התעלמות "מהמילים החזקות" של השיר.<ref></ref> ג'וסלין ונה מ-MTV כתבה, "טיילור סוויפט היא 'Fifteen' בכל פעם מחדש בקליפ החדש לשיר שלה באותו השם".<ref></ref> בשנת 2010 הקליפ היה מועמד לפרס VMA בקטגוריית "הקליפ הנשי הטוב ביותר".<ref></ref>

== ביקורת ==
השיר ספג הערכה רבה. ג'וזי רוזן מרולינג סטון כינתה את השיר כ"מופתי" ואף שיבחה את יכולת הכתיבה של סוויפט וכי היא אינה נופלת מכתיבה של כותבים כמו דוקטור לוק ומקס מרטין ובכללי החמיאה ליכולות הכתיבה של סוויפט וטענה כי "זה נראה כאילו היא מהנדסת את השירים שלה באופן מדעי במפעל ללהיטים בשילוב וידויים אינטימיים ואמיתיים". ג'ונתן קיף ממגזין סלאנט הפנה ביקורת מעורבת לשיר, וכינה אותו כ"אחד הרגעים החמודים באלבום", אך לא התרשם מהשירה של סוויפט. סטיבן תומאס ארלוויין מ-AllMusic מצא כי "Fifteen", שבו "גילמה סוויפט את התפקיד של אחות גדולה במקום כוכבת גדולה, הוא אחד השירים הטובים ביותר והכי אישיים ב-Fearless.<ref name=":3"/> קן אטקר מבילבורד האמין שהשיר "יכול לפנות לבני נוער המחפשים תקווה ונשים בוגרות שמזכירות את העבר".<ref></ref> לאה גרינבלט מאנטרטיינמנט ויקלי אמרה: "כשהיא שרה על מיניות, היא נשמעת כמו נערה אמיתית, ולא איזו שועלה-לוליטה מיוצרת".<ref></ref>

ג'ון קרמניקה מניו יורק טיימס אמר כי "השיר הוא אחד מהטובים ביותר שסוויפט אי פעם".<ref></ref> ג'יימס ריד מבוסטון גלוב "האמין שהשיר היה אחד משיריה המעניינים ביותר מ-Fearless והצהיר שהוא "יכול לדמיין את סוויפט כותבת את מילות השיר ביומן בזמן שהיא נמצאת בשנה הראשונה שלה בתיכון".<ref></ref> שון דולי מ-About.com כינה את כשיר הטוב ביותר ב-Fearless ואמר שהוא מציג את צמיחתה של סוויפט ככותבת שירים. ג'וש לאב מדה וילג' ווייס כינה את השיר כ"בולט" באלבום ומצא שהוא סתירה מרעננת לשירי קאנטרי טיפוסיים ואידיאליסטים.<ref></ref> קייט קיפר ממגזין Paste הציעה להוציא את השיר כסינגל מ-Fearless לפני שיצא כסינגל, והוסיפה שהיא אוהבת אותו.<ref></ref> אלכסיס פטרידיס מגרדיאן כינתה את "Fifteen" כ"שיר הטוב להפליא שהרחיב את השוק הפוטנציאלי של סוויפט מנערות מתבגרות לכל מי שהייתה פעם נערה מתבגרת". פטרידיס המשיכה ואמרה: "אתה מוחא כפיים למיומנות שלה, תוך שהיא מרגישה מעט מבולבלת מהמחשבה על נער שמתלבט כמו יודה. השיר הזה לא מתוק מדי, פגיע מדי ופשוט אמיתי מכדי להתעלם ממנו".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|33
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|15
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|23
|<ref></ref>
|-
|NME
|השירים הטובים ביותר של טיילור סוויפט, לפי דירוג
|42
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|22
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|3
|<ref></ref>
|}

== הצלחה מסחרית ==
עם יציאתו של האלבום, השיר נכנס למקום ה-79 במצעד הבילבורד הוט 100 עוד לפני יציאתו באופן רשמי כסינגל.<ref></ref> הוא נכנס למצעד עם שישה שירים נוספים מהאלבום ובכך הפכה סוויפט לאמן הנשי שהכניס הכי הרבה שירים בבת אחת למצעד הבילבורד הוט 100, תוך שהיא בתיקו עם מיילי סיירוס (שיא שנשבר מאוחר יותר על ידי סוויפט עצמה כאשר הכניסה 16 שירים בבת אחת למצעד ב-2020).<ref></ref> לאחר יציאתו כסינגל, הוא נכנס מחדש למצעד למקום ה-49.<ref></ref> כחודשיים לאחר מכן, הוא הגיע למיקום השיא שלו: מקום 23.<ref></ref> בסך הכול שהה השיר במשך 21 שבועות במצעד. השיר הוא אחד מ-13 השירים שהצליחו להיכנס מהאלבום ל-40 העליונים במצעד ובכך שברה סוויפט את השיא של האמן שהצליח להכניס הכי הרבה שירים מאותו האלבום ל-40 העליונים במצעד.<ref></ref> השיר נמכר בלמעלה ממיליון וחצי עותקים נקיים בארצות הברית, ונכון לנובמבר 2017 הוא זכאי למעמד פלטינה כפולה במכירות משולבות.<ref></ref>

במצעד שירי הקאנטרי השיר הגיע בשיאו למקום השביעי, אך למרות זאת נחשב לאכזבה בקרב השירים האחרים שלה כאשר היה לראשון מאז סינגל הבכורה שלה ("Tim McGraw") שלא נכנס לחמישייה הפותחת במצעד. בנוסף לכך, הוא הצליח למקום העשירי במצעד שירי הפופ,<ref></ref> למקום ה-12 במצעד השירים העכשוויים למבוגרים ולמקום ה-14 במצעד 40 השירים למבוגרים.

בקנדה זכה "Fifteen" להצלחה גם כן, כאשר הצליח להגיע בשיאו למקום ה-19 בקנדה הוט 100, ובנוסף קיבל את מעמד הזהב.<ref></ref> באוסטרליה זכה להצלחה פחותה כאשר הגיע למקום ה-48 במצעד הסינגלים האוסטרלי.<ref></ref>

== פרסים ומועמדויות ==
{| class="wikitable"
|-
! שנה
! ארגון
! פרס
! תוצאה
! מקור
|-
! scope="row" rowspan="4"| 2010
| rowspan=2|פרסי BMI
| שירים זוכי פרסים
| 
| rowspan="2" style="text-align:center;"|<ref></ref>
|-
| ההוצאה לאור של השנה
|
|-
|פרסי הווידאו קליפים של MTV
| הקליפ הטוב ביותר של אישה
| 
|style="text-align:center;"|<ref></ref>
|-
| פרסי בחירת הנוער
| שיר קאנטרי נבחר
| 
|style="text-align:center;"|<ref></ref>
|}

== הופעה ==
סוויפט מבצעת את "Fifteen" במהלך סיבוב ההופעות "Fearless Tour".
סוויפט הופיעה לראשונה עם השיר בטקס פרסי גראמי ה-51.<ref></ref> לאחר מכן היא הופיעה עם השיר בטקס גיוס תרומות של מוזיאון היכל התהילה של מוזיקת הקאנטרי.<ref></ref> בהמשך הופיע עם השיר גם בפסטיבל הקאנטרי השנתי,<ref></ref> בפסטיבל V ובמופע צדקה באוסטרליה.<ref></ref> לאחר מכן היא גם הופיעה בטקס פרסי איגוד מוזיקת הקאנטרי והמשיכה לקדם אותו מחוץ לארצות הברית כשהופיעה בממלכה המאוחדת בתוכנית האירוח של ג'ולס הולנד ובתוכנית האירוח של פול או'גריידי.<ref></ref>

בנוסף לכך, הופיעה עם השיר בסיבוב ההופעות לקידום האלבום (Fearless) וגם בסיבוב ההופעות שקיימה אחריו.<ref></ref> לאחר מכן, חזרה לבצע אותו שוב בסיבוב ההופעות "The 1989 World Tour" כאשר ביצעה אותו בתאריכים נבחרים, אך לא בכל התאריכים שנכללו בו.<ref></ref> בנוסף ביצעה את השיר באופן חד-פעמי במהלך סיבוב ההופעות "Reputation Stadium Tour".<ref></ref>

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Fifteen" בוצע באצטדיון ניסאן בנאשוויל, טנסי, ב-6 במאי 2023. סוויפט ביצעה את השיר בישיבה ליד הפסנתר. לפני השיר, היא התבדחה על כמה קל יהיה לקהל לנחש את השיר על סמך רמז בודד. היא הקדישה את ההופעה לחברתה הטובה בתיכון אביגיל, שנכחה בהופעה.<ref></ref>

== ==
בעקבות יציאת השיר שיתפה סוויפט פעולה עם הרשת "Best Buy" עבור תוכנית מיוחדת שלה לה קראה: ובה תרמה לארגוני צדקה שונים ועודדה את המעריצים שלה לעזור לה להחליט לאיזה ארגונים לתרום וכיצד לתרום להם בדרכים מקוריות. בעקבות כך הוציאה פרסומת ברדיו ובטלוויזיה בחסות "Best Buy" ללא מטרות רווח תחת הסלוגן "Teen Service Announcement" ובה סיפרה על הקרן ועודדה בני נוער להצטרף ליוזמה.<ref name=":5"></ref> בהמשך, פרסמה את הקרן גם במסגרת סיבוב ההופעות שלה לקידום האלבום. במסגרת הקרן תרמה 40 כרטיסים לסיבוב ההופעות, ובנוסף גם גיטרות לעמותת "Boys & Girls Clubs of America" ולעמותת "Big Brothers Big Sisters of America".<ref name=":5" />

== רשימת השמעה ==
* סינגל תקליטור<ref></ref> / הורדה דיגיטלית<ref></ref>
# "Fifteen" <small>(גרסת האלבום)</small> – 4:54
# "You Belong with Me" <small>(רדיו מיקס)</small> – 3:50
* מיקס פופ דיגיטלי אוסטרלי<ref></ref>
# "חמש עשרה" <small>(פופ מיקס ערוך)</small> – 4:01

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 2×
|2,000,000<small></small>
|-
!קנדה (Music Canada)<ref></ref>
|זהב
|40,000*
|-
! colspan="3" |סיכום
|-
!בכל העולם
|
|3,007,000<small></small><ref name=":1323"></ref>
|-
| colspan="3" |<small>* נתוני מכירות מבוססים על הסמכה בלבד</small><small> מכירות + הזרמת מדיה בלבד</small>
|}

== ==

 (בעברית: חמש עשרה (גרסתה של טיילור)) היא הקלטה חוזרת של "Fifteen". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.<ref></ref>

=== מיקומי שיא ===

==קישורים חיצוניים==

== הערות שוליים ==

קטגוריה:שירי 2008
קטגוריה:סינגלים מ-2009
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:וידאו קליפים שבוימו על ידי רומן וייט
קטגוריה:שירים המבוססים על אירועים אמיתיים
קטגוריה:שירים על בני נוער
קטגוריה:שירים על חברות
קטגוריה:בלדות משנות ה-2000
קטגוריה:בלדות פופ
קטגוריה:שירי קאנטרי פופ
קטגוריה:סינגלים בהוצאת ביג משין רקורדס